[Foto's] Talle militêre voertuie vat vlam | Maroela Media
Die voertuie wat beskadig is. Foto: Verskaf
'n Interne ondersoek is deur die weermag van stapel gestuur nadat altesaam 83 militêre voertuie verlede week noord van Pretoria in 'n brand beskadig is.
Brig.genl. Mafi Mgobozi, woordvoerder van die weermag, het gesê die brand het Woensdag by die voertuigdepot by die Wallmansthal-basis uitgebreek.
"Die eenheid se brandweer was besig met voorbrande om die basis toe sterk winde die vlamme buite beheer laat raak het," het Mgobozi gesê.
Die voertuie wat beskadig is, is hoofsaaklik vragmotors wat nie meer in gebruik was nie. Die presiese omvang van die skade kan eers bevestig word as die ondersoek afgehandel is.
Die weermag hou Woensdagoggend 'n media-ontbyt om verskeie kwessies in die weermag te bespreek.
Waarvoor n media ontbyt, die rede is bekend, hul het seker nie geweet dat jy manne en grawe gebruik om n brandstrook skoon te skoffel nie.
As die weermag se brandweer soveel skade kon aanrig dan wonder ek in watse goeie hande is ons veiligheid met dié weermag!
"Too many chiefs too little soldiers…." Niemand wil meer skoffel nie….! Almal wil vandag net "in charge" wees!
Ai dis jammer. In my weermag dae het ek dit geniet om met hulle te ry. Hulle was sterk en onbreekbaar. Nou is n deel van ons ou geskiedenis ook daarmee heen. Tog nie eintlik skade nie daar is tog nie meer werk vir hulle nie. Rus in vrede ou grotes- julle het julle deel gedoen.
O genade nou moet die ingevoerde Diesel werktuigkundiges seker teruggestuur word… nie meer werk vir hulle nie…As mens so kyk na die rye en rye onklaar voertuie, lyk dit in elk geval nie of hul sogenaamde kundigheid gehelp het nie. Wat 'n jammerte SA!!